Zähmet gurallarynyñ kämilleşmegi we önümçiligiñ ýokarlanmagy bilen öñki köpçülik bolup edilen işler indi bir maşgala hem başardypdyr. Hususy eýeçilik ýuze çykyp, atalyk urug jemagatlary ayry-aýry maşgalalara dargapdyr we özbaşdak hojalyk ýöredipdir. Jübütleýin nika berkişipdir. Ony indi diñe erkek adamyñ bozmaga ygtyýary bolupdyr. Aýallar üçin ýekenikalylyk girizilýär. Ýöne erkekleriñ biwepalyk etmäge hukugy saklanyp galypdyr. Kiçi maşgalalaryñ öz jemagatyndan çykyp, başga ýere hat-da başga jemagatlaryñ agzalarynyñ ýanyna göçüp baran pursatlary bolupdyr. Netijede ganybir garyndaşlaryñ bitewiligi bozulypdyr. Garyndaşlyk baglanyşygy goñşüçylyk gatnaşyklary bilen çalşypdyr. Bir ýerde bile ýaşaýan maşgalalar käbir işleri bileleşip edipdirler. Meselem, Gündogarda bileleşip suwaryş desgalaryny gurupdyrlar.